Meer energie in die winter? | Health24
Posted by: worsie | 2009/06/29
Meer energie in die winter?
Het die menslike liggaam meer energie nodig om homself warm te maak (in die winter) of om homself af te koel (somer)? Gebruik die liggaam gedurende hierdie tyd opgegaarde energie (vet) of verhoog ' n mens se eetlus en lus vir soetgoed maar net?
ps (Wens ek was een van daai bere wat elke jaar hiberneer)
Ja nee, ek stem saam oor die bere wat hiberneer - dis so koud in hierdie geweste dat ek graag ook sou wegkruip in 'n warm grot en slaap. Mens het meer energie nodig in die winter, veral as dit baie koud is. Die mens het egter tot so 'n mate sy omgewing verander met klere, verwarming, huise, ens, dat ons nie meer regtig baie ekstra energie nodig het nie. Wat egter wel gebeur is dat die koue weer en die kort dae (minder sonlig, ens) ons liggame stimuleer om meer te eet en meer vet op te gaar. Dus moet mens mooi bewus wees hiervan en nie te veel eet in die winter nie, want dan sit jy weer met die probleme van ekstra gewig in die somer.
Eet dus matig en probeer ten spyte van die koue nog te oefen (miskien binnenshuis met touspring, pleks van om jou buite te waag).